L'article 1.3-2 del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya, estableix que la creació, la modificació i la derogació dels preus públics, llevat dels referits a l'ensenyament universitari, cas en què s'han de fer per decret, s'han d'efectuar mitjançant una ordre del conseller o consellera competent pel que fa a la matèria.
D'acord amb la Llei 18/2009, del 22 d'octubre, de salut pública, l'Agència de Salut Pública de Catalunya, adscrita al Departament de Salut mitjançant la Secretaria de Salut Pública, disposa de laboratoris de salut pública situats a Girona, Lleida, Tortosa i Tarragona, per tal d'atendre les necessitats d'anàlisis en matèria de salut pública i assegurar la qualitat dels serveis.
La singularitat de les especialitzacions dels laboratoris fa que hi hagi una demanda de serveis d'altres entitats del sector públic, i també en ocasions d'empreses privades.
D'altra banda, l'establiment de preus públics per satisfer aquesta demanda no entra en conflicte amb el manteniment de les taxes analítiques, ja que els laboratoris de l'Agència de Salut Pública de Catalunya esmentats segueixen prestant serveis en l'àmbit del control oficial i la vigilància analítica.
En virtut d'això, a proposta de l'Agència de Salut Pública de Catalunya, d'acord amb els informes favorables de la Intervenció Delegada i del Departament d'Economia i Coneixement i en ús de les atribucions que m'han estat conferides,
Aprovar els preus públics per a la prestació del servei analític dels laboratoris de l'Agència de Salut Pública de Catalunya (ASPCAT) que figuren a l'annex d'aquesta Ordre.
Constitueix el fet generador del preu públic la prestació del servei analític per part del laboratori quan els interessats en facin la sol·licitud de manera voluntària.
Són subjectes obligats al pagament dels preus que estableix l'annex d'aquesta Ordre les persones físiques o jurídiques que són afectades o beneficiades personalment pel servei prestat o que ho són en els seus béns.
4.1 És exigible el pagament dels serveis que estableix aquesta Ordre en el moment de presentar la sol·licitud del servei.
4.2 El pagament dels preus públics que estableix aquests Ordre s'ha de fer efectiu en el compte que determini l'Agència de Salut Pública de Catalunya.
Als preus públics aprovats per aquesta Ordre s'apliquen les bonificacions següents:
5.1 Bonificacions per subjecte passiu:
S'aplica un descompte del 40% a les sol·licituds de serveis analítics d'organismes oficials i entitats sense ànim de lucre.
5.2 Bonificacions segons el nombre de mostres.
La bonificació s'ha d'aplicar segons el nombre de mostres sol·licitades seguint els criteris següents:
Del 30%, en els casos de més de 20 mostres.
5.3 Les bonificacions descrites en els apartats 1 i 2 són incompatibles entre si.
S'ha d'aplicar la bonificació més favorable al subjecte passiu.
Aquests preus entren en vigor l'endemà de la publicació en el Diari Oficial de la Generalitat de Catalunya.
Preus públics dels laboratoris de l'Agència de Salut Pública de Catalunya (sense IVA)
Els preus públics per a cada determinació analítica s'han de calcular tenint en compte el tipus d'anàlisi a realitzar, les operacions analítiques necessàries per poder preparar les mostres i les tècniques a aplicar segons els imports establerts en els apartats següents:
Identificació per investigació de microorganismes
Detecció i recompte de Legionella spp amb identificació de Legionella pneumophila
Investigació de substàncies inhibidores
Determinació de resistències microbianes
Detecció i/o investigació de bacteris patògens per PCR
Quantificació de virus i altres microorganismes per PCR
Tipificació molecular de soques
Investigació de biotoxina marina
Identificació i quantificació d'altres substàncies no identificades per bioassaig
Identificació i quantificació de substàncies per altres tècniques no instrumentals no especificades.
Identificació i quantificació de substàncies per altres tècniques instrumentals no especificades
Metall per emissió de plasma induït ICP
Metall per emissió de plasma induït ICP-MS
Identificació serològica de microorganismes
Tècniques enzimàtiques d'identificació de substàncies amb kits específics
Preparació de mostres per a anàlisi amb operacions bàsiques (extraccions, destil·lacions, mineralitzacions, etc.)
Preparació de mostres utilitzant sistemes instrumentals
S'ha de comptabilitzar la suma del preu dels paràmetres necessaris per al càlcul tant si figuren a la sol·licitud com si no hi figuren.